Platforma kao usluga
Platforma kao usluga (PaaS - eng. Platform as a Service) je kategorija usluga računarstva u oblaku koja pruža platformu korisnicima da razvijaju, pokreću i upravljaju programe bez potrebe da izgrađuju i održavaju svoju infrastrukturu. Prvobitna namjera PaaS-a je da pojednostavi proces pisanja programskog koda za programere. PaaS pruža okruženje za programere i firme da stvaraju, hostuju i primjenjuju aplikacije, pošteđujući programere od brige za postavljanjem infrastrukture (postavljanje, konfigurisanje i upravljanje elementima kao što su serveri i baze podataka). Sa PaaS-om, korisnik kao što je programer upravlja samo aplikacijama i podacima, dok pružatelj usluga (u javnom PaaS-u) ili IT odjel (u privatnom PaaS-u) upravlja runtime-om, middleware-om, operativnim sistemom, virtualizacijom, serverima, memorijom i umrežavanjem. Razvojni alati koje pruža davatelj usluga prilagođeni su potrebama korisnika.